329 एमसीएफटी पानी बाकी, जरूरत है 480 की
जल्द ही पानी के अपव्यय पर रोक नहीं लगाई तो शहर की लाइफ लाइन ग्रेसिम उद्योग पर तो ताला लगेगा ही, जनता को भी पानी के लिए मशक्कत करना पड़ेगी। ग्रेसिम व पीएचई से मिली जानकारी के अनुसार चंबल पर बने 4 डेमों में से अमलावदाबीका व पिपलोदा डेम पूरी तरह सूख चुके हैं। अब डेम 1, 2 सहित जलवाल व टकरावदा तालाब में कुल 329 एमसीएफटी पानी ही शेष है। इसमें डेड स्टोरेज भी शामिल है।
जानकारों के अनुसार क्षेत्र में 30 जून तक मानसून दस्तक देता है। ग्रेसिम, नागदा-खाचरौद व रेलवे सहित अन्य उपयोग में वर्तमान में प्रतिदिन 4 एमसीएफटी पानी खर्च हो रहा है। इस मान से मानसून में शेष 120 दिनों में 480 एमसीएफटी पानी की जरूरत है। हालांकि बुधवार से जिलेभर में पेयजल परिरक्षण अधिनियम लागू हो चुका है। अगर इसका पालन सख्ती से कराया जाए तो सिंचाई व अन्य उपयोग के लिए चंबल से लिया जा रहा लगभग 2 एमसीएफटी पानी बचाया जा सकता है।
पेयजल पहली प्राथमिकता, चाहे उद्योग का उत्पादन बंद करना पड़े
ग्रेसिम उद्योग के जनसंपर्क अधिकारी राजेश शर्मा के अनुसार क्षेत्र की जनता के लिए पानी सुरक्षित रखना पहली प्राथमिकता है। इसलिए पानी की कमी होने की स्थिति में उद्योग में उत्पादन बंद करने से भी प्रबंधन पीछे नहीं हटता है। बावजूद अगर प्रशासन, नपा, जनता मिलकर पानी के उपयोग के प्रति जिम्मेदारी दिखाए तो संचित पानी से मुश्किलें हल हो सकती है। इसके लिए ईमानदारी से शुरुआत आज से ही करना होगी।
दो से एक नंबर डेम में पानी की शिफ्टिंग शुरू
ग्रेसिम ने पानी बचाने के लिए हनुमान पाला डेम क्रमांक 2 से नायन डेम क्रमांक 1 में पानी की शिफ्टिंग शुरू कर दी है। प्रबंधन का तर्क है कि एक जगह पानी जमा होने से पानी का वाष्पीकरण एक जगह से होगा। इससे भी पानी की बचत होगी।
तालाब का पानी बहाया, अब भू-जल स्तर गिरा
कई बार चेताने के बाद भी बनबना तालाब में करीब 120 एमसीएफटी पानी को सुरक्षित रखने की ओर किसी ने ध्यान नहीं दिया। स्थिति यह रही कि जरूरत न होने पर भी दिन-रात नहर के माध्यम से पानी फिजूल बहता रहा। तालाब खाली होने से क्षेत्र में एक दर्जन कॉलोनियों का तो भू-जल स्तर गिरा ग्रामीण क्षेत्रों में भी बोरिंग हांफने लगे हैं। अमलावदिया रोड, इंदू कॉलोनी, अभिलाषा परिसर, साकेतनगर, विद्यानगर, टीचर्स कॉलोनी, इंद्रा कॉलोनी के लोगों को टैंकरों से पानी की आपूर्ति नपा को करना पड़ रही है, जबकि पानी होने पर नपा के सरकारी बोरिंग ही क्षेत्र को जलापूर्ति करने में सक्षम थे।
पानी की मॉनिटरिंग के लिए विभिन्न विभाग सक्रिय है। फिलहाल 329 एमसीएफटी पानी है। सिंचाई पर रोक लग जाए तो पेयजल के लिए जरूरत से अधिक पानी उपलब्ध है। अभय गुप्ता, एसडीओ, पीएचई, खाचरौद
गेहूं की फसल लगभग पक चुकी है। अब सिंचाई के लिए पानी की जरूरत में कमी आएगी। किसानों को महज मवेशियों के लिए चारा उगाने के लिए पानी की जरूरत होगी। पेयजल परिरक्षण अधिनियम भी लागू हो चुका है। ऐसे में 329 एमसीएफटी पानी का समझदारी से उपयोग किया जाए तो जलसंकट की स्थिति से निपटा जा सकता है। राजेश शर्मा, जनसंपर्क अधिकारी , ग्रेसिम उद्योग नागदा
पेयजल पहली प्राथमिकता, चाहे उद्योग का उत्पादन बंद करना पड़े
ग्रेसिम उद्योग के जनसंपर्क अधिकारी राजेश शर्मा के अनुसार क्षेत्र की जनता के लिए पानी सुरक्षित रखना पहली प्राथमिकता है। इसलिए पानी की कमी होने की स्थिति में उद्योग में उत्पादन बंद करने से भी प्रबंधन पीछे नहीं हटता है। बावजूद अगर प्रशासन, नपा, जनता मिलकर पानी के उपयोग के प्रति जिम्मेदारी दिखाए तो संचित पानी से मुश्किलें हल हो सकती है। इसके लिए ईमानदारी से शुरुआत आज से ही करना होगी।
दो से एक नंबर डेम में पानी की शिफ्टिंग शुरू
ग्रेसिम ने पानी बचाने के लिए हनुमान पाला डेम क्रमांक 2 से नायन डेम क्रमांक 1 में पानी की शिफ्टिंग शुरू कर दी है। प्रबंधन का तर्क है कि एक जगह पानी जमा होने से पानी का वाष्पीकरण एक जगह से होगा। इससे भी पानी की बचत होगी।
डेम नंबर 2 हनुमान पाला से नायन डेम 1 से शिफ्ट किया जा रहा पानी।
किसको कितना पानी सप्लाई हो रहा
पीएचई के अनुसार ग्रेसिम उद्योग को रोज 2 एमसीएफटी पानी की जरूरत है। नागदा काे पेयजल के लिए 0.5, खाचरौद को 0.2 व रेलवे को 0.1 एमसीएफटी पानी की सप्लाई की जा रही है। लगभग 2 एमसीएफटी पानी सिंचाई, वाष्पीकरण व अन्य उपयोग पर खर्च हाे रहा है। चंबल में बने चार डेम की कुल जल संग्रहण क्षमता 903 एमसीएफटी पानी की है। जलवाल व टकरावदा तालाब में 130 एमसीएफटी पानी रिजर्व रहता है।
hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva mag_Deva hin_Deva hin_Deva